М.П.

М.П.

И Н Д И В И Д У А Л Е Н Д О Г О В О Р

**ЗА КУПОПРОДАЖБА НА ЕЛЕКТРИЧНА ЕНЕРГИЈА ВО ТЕКОВНИОТ ДЕН**

**по ЈП-ИД бр.** **01/2022**

**Склучен помеѓу**

**Електродистрибуција дооел Скопје** , со седиште на ул. „Лазар Личеноски“ бр. 11, 1000 Скопје, Република Северна Македонија, со ЕМБС 7149239, ЕДБ 4080016560608, претставуван од дипл. инж. Јохен Хагеман, Управител и м-р Сашо Салтировски дипл.ел.инж, МБА, Управител (Во понатамошниот текст: **„ОДС“ или** „***Електродистрибуција***").

и

**\_\_\_\_\_\_\_\_\_\_\_\_\_\_\_\_\_\_\_\_\_** со седиште на ул. \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_, Р.С. Македонија со ЕМБС \_\_\_\_\_\_\_\_, ЕДБ \_\_\_\_\_\_\_\_\_\_, (Во понатамошниот текст: „ ***Избран Понудувач*** "), претставуван од \_\_\_\_\_\_\_\_\_\_, Управител и \_\_\_\_\_\_\_\_\_\_\_, Управител.

Согласно овој договор (во понатамошниот текст “ИД”) Купувачот купува од Продавачот електрична енергија, а Продавачот му продава на Купувачот електрична енергија според следните услови:

1. **Период на испорака**
2. 01.01.2023 – 31.12.2023 година, заклучно со 31.12.2023 година
3. **Договорен надомест за услуга за тргување (Service Trading Fee)**
4. Договорена надомест за услуга за тргување (Service Trading Markup Fee) \_\_**\_\_\_ EUR/MWh**
5. Надоместокот за Услугата за тргување е изразена во валута EUR/MWh за испорачана електрична енергија, без вкалкулиран ДДВ.
6. **Договорен тип на продукт**
7. Продукт: Часовен распоред за испорака на електрична енергија (ЧРИ) со одредени трговски количини по час во зависност од потребите на Електродистрибуција за набавка во тековниот ден
8. **Барана максимална моќност во профилот на оптоварување**
9. Бараната моќност на часовно ниво за потребите на ОДС би се движела во граници од 0 MW до 100 MW во случај на купување и/или продавање на електрична енергија кој може да се појави за содветни часови во текот на денот.
10. **Цени и износи**
11. Надоместот за услугата за тргување е изразен во валута ЕУР / MWh за испорачана електрична енергија, без вкалкулиран ДДВ.
12. Надоместокот за услугата за тргување (Service Trading Fee) ќе биде составен дел на цената (Ph1) по која Електродистрибуција ќе ја откупи испорачаната електрична енергија во мрежата на МЕПСО на часовно ниво од Избраниот понудувач. Цената на часовно ниво (Ph1) ќе претставува збир од цените на електрична енергија остварени на:

- Еден од транспарентните пазари за енергија во тековниот ден (Intraday) во ЕУ

- надоместокот за услугата за тргување, Service Trading Fee

Ph1 = XID + Service Trading Fee

каде што:

XID - цената на електрична енергија за соодветниот час остварена на еден од транспарентни пазари за енергија во тековниот ден (Intraday) во ЕУ кои се наведени во ЈП-ИД и Индивидуалниот Договор

Service Trading Fee – Услуга за тргување која e предмет на овој ЈП-ИД изразена во EUR/MWh

1. Електродистрибуција со цел оптимизирање на набавките на електрична енерија, преку избраниот понудувач со кој ќе склучи Индивидуален Договор за набавка на електрична енергија во тековниот ден за потребите на Електродистрибуција, може од избраниот понудувач да побара и продажба на вишокот на електрична енергија во мрежата на МЕПСО кој може да се појави за часови во тековниот ден.

Цената (Ph2 ) по која ќе биде продадена енергијата на избраниот понудувач ќе претставува цена на енергија на транспарентни пазари за енергија во тековниот ден (Intraday) во ЕУ во соодветниот час намалена за надоместокот за услугата за тргување, Service Trading Fee

Ph2 = XID - Service Trading Fee

1. Транспарентни пазари за енергија во тековниот ден (Intraday) се:

(1) BSP MI1 ID: Auction Trading MI1\_MarketResultsAuction .

(2) BSP MI2 ID: Auction Trading MI2\_MarketResultsAuction .

(3) BSP MI3 ID: Auction Trading MI3\_MarketResultsAuction .

(4) HUPX ID Average price: HUPX continuous intraday price (HU).

(5) EPEXSPOT ID: EPEXSPOT continuous intraday price (DE) .

(6) IBEX WAP ID: IBEX continuous intraday price.

1. Сите дополнителни трошоци кои ќе произлезат при испораката на електрична енергија од страна на понудувачот треба да бидат содржани во надоместокот за услуга за тргување (Service Trading Fee) и ќе бидат на товар на понудувачот.
2. Износот на часовно ниво (ЕУР) за испорачана енергија ќе претставува производ на испорачаната количина на електрична енергија и цената на часовно ниво (Ph1), а износот на часовно ниво (ЕУР) за продадениот вишок на електрична енергија ќе претставува производ на продадената количина на електрична енергија и цената на часовно ниво (Ph2).
3. Доколку Цената на часовно ниво (Ph1 или Ph2) е со негативна вредност тогаш таа цена во пресметките ќе се земе со вредност „0“ (нула)
4. За секој поединечен ЧРИ на дневно ниво понудувачот може да даде понуда само од еден транспарентен пазар.
5. Месечниот износ (ЕУР) за испорачана енергија ќе претставува збир на сите часовни износи за испорачана енергија за соодветниот месец на испорака, а месечниот износ (ЕУР) за продадениот вишок на електрична енергија ќе претставува збир на сите часовни износи за продадена енергија за соодветниот месец на испорака.
6. **Точка на испорака**
7. Електричната енергија ќе биде испорачана во преносната мрежа на ОЕПС, МЕПСО. EIC код доделен од страна на МЕПСО за Електродистрибуција e 33XEVN-MKD—DSOO
8. **Известување за часовен распоред на испорака (ЧРИ)**
9. Во зависност од потребите за набавка на електрична енергија за покривање на загубите во електродистрибутивната мрежа , Електродистрибуција ќе достави Известување за часовен распоред на испорака (ЧРИ) до понудувачот со кој имаат склучено Индивидуален Договор за набавка на електрична енергија во тековниот ден
10. Известувањето за ЧРИ од страна на Електродистрибуција ќе биде испратен до избраниот понудувач по електронска пошта. Во ЧРИ треба да е наведен профилот на достава, како и количините за купопродажба на ниво на набавка во текот на денот, кои се состојат од моќност на часовно ниво заокружена на целосна цифра (MW) без децимални места. Електродистрибуција ќе достави ЧРИ до Избраниот понудувач во интервалот помеѓу 07:00 и 22:00 ч. , во работни или неработни денови, најмалку 3 (три) часа пред почетокот на достава согласно соодветниот ЧРИ..
11. Избраниот понудувач испраќа потврда и информација за целосно прифаќање, измена или неприфаќање на бараниот ЧРИ во текот на денот во зависност од можностите, ликвидноста на Пазарите во текот на денот (Intraday) и од расположливоста на капацитетите на соодветниот ОЕПС (Оператор на електро преносен систем) и за истото ќе испрати информација до Електродистрибуција (преку електронска пошта) со индикативна понуда поврзана со соодветна берза на ЕЕ (од листата на берзи на ЕЕ наведени во ЈП-ИД и Индивидуалниот Договор) преку која ќе се изврши трансакцијата.
12. Договорната цена на часовно ниво ќе се состои од цената за набавка во текот на денот во согласност со наведениот пазар за набавка во текот на денот и надоместокот за услуга за тргување наведен во Индивидуалниот Договор. Избраниот понудувач го задржува правото да го намали побараниот Профил за набавка во текот на денот ако според ситуацијата на пазарот Избраниот понудувач не може да го достави целиот побаран ЧРИ. Во овој случај, Избраниот понудувач ќе му испрати на Електродистрибуција изменет ЧРИ во текот на денот заедно со понудата. Избраниот понудувач ќе ја испрати понудата до Електродистрибуција во рок од 20 минути по примањето на ЧРИ. Понудата важи до истекот на рокот во кој истата треба да биде прифатена и ќе биде обврзувачка за Избраниот понудвач. Понудата важи 15 минути од моментот на испраќање од страна на Избраниот понудувач.
13. Понудата ќе се смета за прифатена ако Избраниот понудувач добие потврда по електронска пошта дека Електродистрибуција ја прифаќа понудата пред таа да истече. Прифатената понуда почнува да важи од моментот кога Избраниот понудувач ќе добие електронска пошта од Електродистрибуција со кој потврдува дека ја прифаќа понудата
14. Договорните страни се согласуваат дека за секој ден за кој има извршено Трансакција во текот на денот (Intraday) , Избраниот понудувач ќе доставуви на Електродистрибуција извештај наредниот ден до 11:00 ч. согласно централно европско време (CET), којшто ќе го содржи вкупното количество на купена и продадена електрична енергија („Извештај за продажба на електрична енергија во текот на денот“ и „Извештај за купена електрична енергија во текот на денот“, договорните цени и вкупната вредност на трансакциите).
15. Исто така, во текот на првите три (3) работни дена по завршување на соодветниот период од календарскиот месец за време на Периодот на важност, Договорните страни ќе го потврдат по писмен пат (со размена на скенирани документи по електронска пошта) количеството и договорната вредност на електричната енергија продадена и/или купена на Местото на достава во текот на соодветниот период од календарски месец (секоја писмена потврда ќе се смета за „Потврда“). Продавачот ќе ја користи Потврдата како основа за подготовка на фактура за доставената електрична енергија во соодветниот календарски месец, којашто ќе ја испрати до Купувачот.
16. Доколку помеѓу договорните страни постои неусогласување за испорачаната количина на електрична енергија, како важечки ќе се сметаат податоците земени во предвид од страна на Операторот на електропреносниот систем во Република Северна Македонија (МЕПСО)
17. Доколку помеѓу договорните страни постои неусогласување за остварените цени на електрична енергија како важечки ќе се сметаат податоците објавени на соодветната веб страна од точка 5.
18. **Примарни обврски за достава и прифаќање на електрична енергија**
19. Во согласност со секој ЧРИ Продавачот ќе номинира испорачување, ќе продаде и ќе изврши достава, а Купувачот ќе номинира примање, ќе купи и ќе прифати достава на местото на испорака (во мрежата на МЕПСО).
20. Електричната енергија ќе се доставува во согласност со опсегот на толеранција за напонот и фреквенцијата, како и други технички стандарди во согласност со применливите одредби на ENTSO-E (Европска мрежа на оперативен систем за пренос на електрична енергија), пропишани од надлежните оператори на системите за пренос на електрична енергија (особено одредбите поврзани со објавата на распореди, фактури и размена на податоци).
21. Електричната енергија ќе се доставува според усогласениот ЧРИ помеѓу договорните страни.
22. Избраниот понудувач ќе ги сноси сите ризици и целата одговорност за трошоците и давачките поврзани со преносот и доставата на договорната количина до местото на испорака. Избраниот понудувач ќе ги сноси сите ризици и целата одговорност за трошоците и давачките поврзани со прифаќањето и преносот на договорната количина на и од местото на испорака.
23. **Начин на фактурирање и услови за плаќање**
24. Продавачот ќе му испрати на Купувачот фактура со вкупното количество електрична енергија доставена во соодветниот месец најдоцна пет (5) работни дена по завршување на соодветниот период од календарскиот месец во кој била доставена електричната енергија. Во врска со таквата фактура, Продавачот може да го наведе долгот помеѓу Договорните страни согласно секој Индивидуален договор, вклучувајќи ја, без ограничување, целата неисплатена сума за купопродажба на електрична енергија.
25. Врз основа на фактурите подготвени од Продавачот, Купувачот ќе врши исплата за доставената електричната енергија во текот на периодот на достава двапати месечно: за електричната енергија доставена од 1 до 15 секој месец (вклучувајќи ги и двата дена) и за електричната енергија доставена во периодот од 16 до последниот ден во месецот (вклучувајќи ги и двата дена) (периоди на фактурирање). Продавачот ќе ја подготви и достави соодветната фактура на последниот ден од соодветниот период на фактурирање, а Купувачот ќе ја изврши исплатата најдоцна до седмиот(7) календарски ден по истекот на периодот на фактурирање. Ако рокот за исплатата е во неработен ден, исплатата ќе се изврши во текот на следниот работен ден. Работни денови се сметаат сите денови од понеделник до петок, со исклучок на празниците во Македонија
26. Сумите наведени во Договорот не вклучуваат ДДВ, освен ако не е наведено поинаку. ДДВ согласно Договорот ќе биде утврдено согласно Законот за ДДВ.
27. Продавачот ќе изготви фактура за испорачаната електрична енергија во денари (МКД) според официјалниот среден девизен курс за валута евро (ЕУР) на Народна банка на Република Северна Македонија, на денот на фактурирањето и Купувачот ќе го изврши плаќањето на фактурата во денари (МКД) на жиро сметка на Продавачот во согласност со упатството дадено во фактурата
28. Ако Купувачот не ја изврши исплатата или делумно ја изврши, тој е обврзан да исплати законска казнена камата пресметана согласно Закон за облигациони односи сметана од и заедно со денот на доспевање на фактурата, со исклучок на денот на исплата.
29. ОДС ќе обезбеди компаниска гаранција (Parental Company Guarantee) од ЕВН Македонија а.д., Скопје, во износ од 2.000.000 ЕУР и ќе биде приложена по склучување на договорот.
30. **Гаранција на понудата**
31. Доколку Избраниот Понудувач не склучи ИД најдоцна за 3 работни дена од доставувањето на ИД,нема да му биде вратен депозитот т.е. иститот ќе биде задржан односно гаранцијата на понудата ќе биде активирана.
32. Гаранција на понуда, односно вредноста на депозитот како гаранција на понудата, ќе биде вратена на Продавачот во рок од 3 работни дена по склучување на Индивидуалниот Договор.
33. **Банкарска гаранција за навремено и квалитетно извршување на договорот**
34. Во врска со овој ИД нема да биде барана Банкарска Гаранција за навремено и квалитетно извршување на Индивидуалниот Договор.
35. **Кредитна поддршка**
36. Поради ризикот кој го сносува секоја од Договорните страни во однос на кредитоспособноста на другата Договорна страна, како и да се осигура навремено исполнување на обврските кои произлегуваат од Индивидуалниот договор, Договорните страни може да се договорат за време или во кое било време по склучување на Индивидуалниот договор, во околностите под кои може да биде потребна кредитна поддршка во корист на Договорната страна, вклучително со формата на документите за кредитна поддршка, да ја обезбедат сумата за кредитна поддршка, како и идентитетот на еден или повеќе прифатливи даватели на кредитна поддршка.
37. **Застапување и овластување**
38. За времетраењето на овој Индивидуален договор, секоја Договорна страна гарантира дека има овластување да ги извршува трансакциите кои се предмет на Договорот, како и дека ги има обезбедено сите потребни одобренија и дозволи и дека презела сѐ за исполнување на потребните правни услови и ги поседува сите потребни сертификати. Секоја Договорна страна ќе ги преземе потребните дејства да ги обезбеди овластувањата, одобренијата или дозволите потребни за извршување на обврските пропишани со Индивидуалниот договор со цел истиот да биде полноважен во текот на целиот период на важност.
39. На разумно барање од едната Договорна страна, другата Договорна страна ќе приложи примероци од директивите и одредбите од примарните и секундарните прописи кои се применети тука, на официјалниот јазик на кој се составени документите, и доколку е можно, на англиски. Двете Договорни страни ќе се известуваат меѓусебно за одлуките донесени од нивниот управен орган или друго управно тело коишто влијаат врз полноважноста на Индивидуалниот договор.
40. **Неисполнување на обврските од договорот**
41. Ако Продавачот воопшто не го достави или делумно го достави количеството согласно усогласниот ЧРИ, а не е ослободен од обврските во случај на Виша сила, како што е наведено во Точка 22 од Договорот, или, пак, од неизвршување на обврските на Купувачот, Продавачот ќе му го исплати на Купувачот износот за недоставената електрична енергија, којшто е еднаков на разликата помеѓу прифатената цена од усогласениот ЧРИ и повисоката цена по која Купувачот е во можност или ќе биде во можност да ја купи или на друг начин да ја преземе недоставената електрична енергија на пазарот, а притоа ќе дејствува на комерцијално разумен начин, зголемен за променливите трошоци за пренос на електричната енергија, како и сите други разумни и документирани трошоци. Можноста за надомест на загуба на заработувачка, индиректни или консеквентни штети изричито се исклучува.
42. Доколку Купувачот не го прифати или делумно го прифати количеството согласно усогласниот ЧРИ, а не е ослободен од обврските во случај на Виша сила, како што е наведено во Точка 22 од Договорот, или, пак, од неизвршување на обврските на Продавачот, Купувачот ќе му ја исплати на Продавачот сумата за неприфатеното количество којашто е еднаква на разликата помеѓу договорената договорна цена и пониската цена по која Продавачот е во можност или ќе биде во можност да ја продаде неприфатената електрична енергија на пазарот, а притоа ќе дејствува на комерцијално разумен начин, зголемена за променливите трошоци за пренос на електричната енергија, како и сите други разумни и документирани трошоци. Можноста за надомест на загуба на заработувачка, индиретни или консеквентни штети изричито се исклучува.
43. **Меродавно право:**
44. Овој договор ќе се толкува и на истиот ќе се применуваат законите на Република Северна Македонија без оглед на правилата за судир на закони.
45. Договорните страни се согласни дека во случај на штети настанати со прекршување на одредбите од овој договор, страната која што ја предизвикала штетата ќе и ја надомести на другата страна настанатата штета, во согласност со одредбите од законските и подзаконските прописи во Република Северна Македонија.
46. **Одговорност**
47. Ниедна Договорна страна нема да сноси одговорност кон другата Договорна страна за каква било загуба, трошок, штета („Штета“), согласно Индивидуалниот договор) предизвикани од другата Договорна страна врз основа или во врска со Договорот, освен ако таквата ситуација, како на пример, штета, настанала како резултат на груба небрежност, намерно несовесно однесување, или измама од страна на Договорната страна.
48. Одговорноста на Договорната страна заснована врз основа или во врска со Договорот не вклучува одговорност за индиректни и/или последователни штети, вклучувајќи, меѓу другото, и загуба на заработувачка, углед, деловна можност или очекувана заштеда.
49. Заради појаснување и во согласност со важечкиот закон, секоја Договорна страна се обврзува да ја ублажи настаната штета, како и да вложи комерцијално разумни напори за минимизирање на штетата којашто може да настане врз основа или во врска со Договорот.
50. **Прекин на достава на електрична енергија**
51. Покрај правата и правните средства кои ѝ се достапни на Договорната страна (Договорна страна којашто не ги прекршува обврските), ако Договорната страна (Договорна страна којашто ги прекршува обврските) не ги подмирува обврските согласно Договорот, или ако таа или давателот на кредитна поддршка не ја обезбеди, надомести или зголеми сумата на кој било документ за кредитна поддршка, Договорната страна којашто не ги прекршува обврските има право три (3) дена по испраќање на писмено известување до Страната којашто ги прекршува обврските веднаш да ја прекине понатамошната достава на електрична енергија и да биде ослободена (а не привремено да биде ослободена) од основните обврските за достава согласно сите ЧРИ додека не ги прими потребниот колатерал или целосно не ѝ бидат исплатени сите неизмирени суми (вклучително со сите важечки затезни камати и трошоци) кои ѝ следуваат.
52. **Пресметка на износ за надомест на штета при прекин на Договор**
53. Од моментот на раскинување на Договорот или веднаш штом тоа ќе биде разумно изводливо, Договорната страна којашто го раскинува Договорот ќе го пресмета износот (износ за надомест на штета при прекин на Договорот) којшто треба да се исплати во случај на прекин согласно Точка 24 став 2 и став 3 (Прекин на договор) преку пресметка на сумата (позитивна или негативна) за сите спогодбени износи за Индивидуалниот договор, како и износот или сите износи кои треба да се подмират помеѓу Договорните страни во врска со Договорот.
54. „Спогодбен износ“ за Индивидуален договор ќе биде Добивката без вкупните Загуби и Трошоци кои Договорната страна којашто го раскинува Договорот ги создава како резултат на раскинување на Индивидуалниот договор. За целите на оваа одредба:

Под „Добивка“ се подразбира износ којшто е еднаков на сегашната вредност на економската корист за Договорната страна којашто го раскинува Договорот, доколку има (без Трошоците), што произлегува од раскинувањето на Индивидуалниот договор и се утврдува на комерцијално разумен начин.

Под „Загуби“ се подразбира износ којшто е еднаков на сегашната вредност на економската загуба за Договорната страна којашто го раскинува Договорот, доколку постои (без „Трошоци“), што произлегува од раскинувањето на Индивидуалниот договор и се утврдува на комерцијално разумен начин; и

Под „Трошоци“ се подразбираат надоместоци за брокерски услуги, провизии и други трошоци во врска со трети лица коишто разумно ги создава Договорната страна којашто го раскинува Договорот при раскинување на каков било Договор согласно кој ја заштитила својата обврска или при склучување на други Договори кои го заменуваат раскинатиот Индивидуален договор, како и оправданите правни надоместоци, трошоци и давачки предизвикани од страна на Договорната страна којашто го раскинува Договорот во врска со раскинувањето на Индивидуалниот договор.

1. При пресметка на Спогодбениот износ, Договорната страна којашто го раскинува Договорот може, но нема обврска да изврши пресметка на Добивките и Загубите доколку така одлучи, без да се впушта во други транскации како нивна замена.
2. Износот за надомест на штета при раскинување на Договорот од страна на соодветната Договорна страна треба да ѝ се исплати на другата Договорна страна во рок од три (3) работни дена од прием на известувањето за раскинување на Договорот и фактурата со споменатиот износ преку електронска пошта.
3. **Отстапување**
4. Ниедна од Договорните страни нема право да ги отстапи правата и обврските од Договорот, целосно или делумно, на трета страна без претходна писмена согласност од другата Договорна страна. Согласноста нема да биде неразумно одложувана или одбиена.
5. Секоја Договорна страна има право да ги отстапи своите права и обврски утврдени со Договорот без претходна писмена согласност од другата Договорна страна на соработник ако истиот е подготвен и има капацитет да ги исполни во целост таквите договорни обврски. Отстапувањето ќе стапи на сила само откако другата Договорна страна ќе прими соодветно известување и доколку секој Документ за кредитна поддршка којшто бил издаден или на кој се согласила Договорната страна којашто ги отстапува своите права бил одново издаден или изменет во насока на поддршка на обврските на соработникот во корист на другата Договорна страна.
6. **Разни одредби**
7. Ако одредена одредба е неважечка или стане неважечка, валидноста на останатите договорни одредби останува непромената. Договорните страни се обврзуваат да ги заменат неважечките одредби со важечки чиешто правно дејство ќе биде најсоодветно до комерцијалното дејство на неважечките одредби, а притоа ќе ги почитуваат изворните комерцијални цели на Договорот.
8. Индивидуалниот договор ќе се менува и дополнува по писмен пат и ќе биде соодветно потпишан од преставниците на двете страни.
9. **Доверливост**
10. Условите наведени во овој Договор ќе се сметаат за доверлива информација и ниту една од договорните страни нема да ги открие овие информации на трета страна.
11. Како доверлива нема да се смета информацијата која:
    * 1. е објавена со претходна писмена согласност на другата страна,
      2. е откриена по барање на законски и подзаконски акти, РКЕ , или во врска со судска или регулаторна постапка, при што секоја од договорните страни ќе се погрижи, колку што е тоа практично дозволено со односниот закон или регулатива, да го спречи или ограничи откривањето на информацијата и веднаш за тоа да ја извести другата Договорна страна,
      3. претставува информација од јавен карактер, или
      4. е откриена од статистички причини, при што ќе се води сметка таквото откривање да не го вклучи идентитетот на другата Договорна страна.
12. Договорите страни се должни да ги почитуваат обврските за доверливост во времетраење од две (2) години по истекувањето на Договорот.
13. **Виша сила**
14. Случај на Виша сила го ослободува избраниот понудувач од обврската да испорача/отукупи и Електродистрибуција да превземе/предаде енергија во согласност со овој Договор.
15. Под услови на Виша сила, Електродистрибуција и избраниот понудувач ќе подразберат непредвидливи природни појави кои се поврзани со природни катастрофи (поплави, земјотреси, пожари, итн.), како и настани и околности настанати по склучувањето на овој Договор, кои го спречиле исполнувањето на договорните обврски и кои што ниту една од страните не е во можност да ги спречи, елиминира или избегне. Како вакви настани се сметаат акти на државните институции и операторот на електропреносниот систем во Република Северна Македонија донесени во согласност со оперативните правила на операторот на електропреносниот систем со цел да се обезбеди стабилност на енергетскиот систем во Република Северна Македонија . Страната која е засегната со виша сила ќе ја информира другата страна за почетокот и крајот на состојбата на виша сила и ќе ги превземе сите разумни мерки кои се потребни за ублажување на последиците од виша сила.
16. “Виша сила“ во смисла на овој Договор подразбира вклучително, без ограничувања, една или повеќе од следниве околности:
    * непредвидливи природни појави поврзани со природни катастрофи (поплави, земјотреси, пожари и слично) кои се официјално објавени од надлежни институции во Р.Северна Македонија, или
    * дејствија на државните институции во Р.Северна Македонија и/или на операторот на преносниот систем и/или операторот на дистрибутивниот систем коишто се извршени во согласност со правилата за работење на соодветните оператори во Р.Северна Македонија заради осигурување на стабилноста на енергетскиот систем во Република Северна Македонија и кои се официјално објавени од страна на истите, или
    * дефекти на комуникациските или компјутерските системи на релевантниот телекомуникациски оператор(и) во Р.Северна Македонија што ја спречуваат страната барател да ги изврши своите обврски за испорака или прием, официјално објавени од истите или
    * воведување или почитување на какви било закони, согласности, прописи, уредби, пресуди, налози, резолуции во сила, или барање од било кои државни органи во Р.Северна Македонија освен барање што се однесува на парична исплата,
    * војна, непосредна воена закана, експлозија, официјално објавени од надлежни институции во Р. Северна Македонија.
17. Неспособноста за плаќање не е предвидена како настан на виша сила.
18. Ако, поради Виша сила, едната страна не може, целосно или делумно, да извршува кои било од своите обврски за испорака или прием од договот и ако таквата страна ги исполнува барањата од оваа Точка се смета дека не се случило прекршување или неисполнување на договорните обврски од страната барател и таа се ослободува (наместо само времено да и се суспендираат) од оние обврски што се погодени од настанот на виша сила во временски рок и во онаа мера во која таквата виша сила ја спречува страната и ја оневозможува да ги извршува договорните обврски. Страната барател не е предмет на какви било обврски за исплата на обештетување во однос на количествата што не биле испорачани или примени.
19. Страната барател во најкраток можен рок откако ќе стане свесна за настанот на виша сила ја известува другата страна во писмена форма за започнувањето на настанот на виша сила, неговата природа и доколку е тоа можно, и дава необврзувачка процена за обемот и очекуваното времетраење на својата неспособност да ги извршува договорните обврски. Страната барател ги вложува сите комерцијално разумни напори да ја поправи состојбата и да ја отстрани, колку што е тоа можно, причината за својата неспособност за извршување на договорните обврски, на тој начин ублажувајќи ги последиците на вишата сила и, во текот на продолженото траење на настанот на виша сила, и обезбедува на другата страна разумни ажурирани информации, кога и ако е можно, за обемот и очекуваното времетраење на својата неспособност за извршување на договорните обврски; под услов, дополнително, ако решавањето на штрајковите, прекините на работењето и другите трудови конфликти е целосно во надлежноста на засегнатата страна што се повикува на постоење на настан на виша сила.
20. Страната барател веднаш ја известува другата страна за преземените мерки за заштита од и елиминирање на настанот на виша сила, вклучувајќи итно известување за завршувањето на настанот на виша сила.
21. Во случај, и под услов, ако Избраниот понудувач е ослободен од обврските за испорака/откуп поради настан на виша сила, Електродистрибуција, исто така, се ослободува од соодветните обврски за прием и плаќање. Во случај, и под услов, ако Електродистрибуција е ослободен од обврските за прием поради настан на виша сила, Избраниот понудувач, исто така, се ослободува од соодветните обврски за испорака/откуп.
22. Ако некоја страна е ослободена од своите договорни обврски поради настан на виша сила во период подолг од триесет (30) последователни дена или подолго од шеесет (60) дена вкупно во текот на една календарска година, договорната страна што не е страната барател има право да го раскинедоговорот што е погоден од настанот на виша сила веднаш со писмено известување до страната барател. Таквото раскинување на договорот не ги доведува во прашање акумулираните права и обврски на страните во согласност со договорот до датумот на раскинувањето, но ниедна страна не е одговорна пред другата страна во однос на кој било неистечен дел од вкупниот рок за снабдување од таквиот договор по датумот на раскинувањето.
23. **Решавање на спорови**
24. Страните се согласни дека секој спор кој произлегува во врска со овој договор ќе се обидат да го разрешат на мирен начин со непосредни преговори, во духот на добрата деловна соработка.
25. Доколку Продавачот и Купувачот не успеат да го решат спорот со непосредни преговори во рок од 15 (работни) дена, за спорови кои се утврдени во член 37 од Законот за енергетика, Продавачот и Купувачот се должни да постапат согласно Законот за енергетика и подзаконските акти. За спорови кои не се утврдени во член 37 од Законот за енергетика како спорови за кои одлучува РКЕ, доколку Продавачот и Купувачот не го решат спорот со непосредни преговори во рок од 15 (работни) дена, секоја страна за спорното прашање може да поведе постапка пред надлежен суд или друг надлежен орган во Република Северна Македонија.
26. Во случај на спор надлежен ќе биде Основен Граѓански Суд Скопје во Скопје или друг надлежен орган со седиште во Скопје.
27. **Времетраење и раскинување на договорот**
28. Овој договор влегува во сила со денот на потпишувањето, а ќе се применува од 01.01.2023 година заклучно со 31.12.2023 година, односно до исполнување на сите обврски наведени во овој Договор.
29. Која било Договорна страна (Договорна страна којашто го раскинува Договорот) може да го раскине Договорот со поднесување на известување за раскинување во кое било време поради една или повеќе од следните причини („Материјална причина“):
30. Неизвршување: Доколку Договорната страна или Давателот на кредитна поддршка не ја извршат потребната исплата, обезбедат колатерал или исполнат друга материјална обврска кога е потребно, вклучувајќи ја и обврската да обезбедат соодветна гаранција за способноста да ѝ ги исплатат неизмирените обврски на Договорната страна којашто не ги прекршува обврските кога таа има разумна основа за несигурност (покрај случаите кога е дозволено ослободување од обврската согласно Точка 22 (Виша сила) според Договорот; ако во случај на неисплаќање, пречката не биде отстранета во рок од пет (5) работни дена по испраќањето на писмено барање, или ако во случај на неисполнување на друга обврска, пречката не биде отстранета во рок од пет (5) работни дена од поднесувањето на писмено барање по мејл.

(б) Неизвршување на достава или преземање: Доколку Договорната страна не ја исполни обврската за достава или преземање на електрична енергија согласно Индивидуалните договори (покрај случаите кога е дозволено ослободување од обврската согласно Точка 22 (Виша сила) или Точка 17 (Прекин на достава) во рок од повеќе од седум (7) последователни дена или повеќе од седум (7) собрани дена во временски период од шеест (60) дена.

(в) Виша сила: Договорната страна е ослободена од обврската наведена во Договорот поради Виша сила во времетраење од над триесет (30) последователни дена.

1. Независно од Точка 24 став (2), ако некоја од Договорните страни (Договорна страна којашто не ги прекршува обврските):
2. изврши потполно отстапување во корист на доверителите или потпише спогодба во корист на доверителите;

(б) е несолвентна или не може да ги исплати достасаните обврски;

(в) поднесе жалба или на друг начин покрене судска постапка во согласност со закон за несолвентност или друг сличен закон или доколку против неа е поднесена или покрената жалба или постапка, или, пак, се наоѓа во некаква друга положба со којашто би се оправдало отпочнувањето на таква судска постапка;

во тој случај, веднаш откако ќе дознае за таквиот настан, Договорната страна којашто не ги прекршува обврските може да го прекине Договорот, при што истата (Договорната страна којашто го раскинува Договорот) не мора да испрати претходно писмено известување за прекин на Договорот.

1. Овој договор може еднострано да се раскине со отказен рок од 1 (еден) месец од датумот на прием на поднесено барање од договорната страна.
2. Договорот може да се раскине Доколку договорот стане неприменлив поради измена на важечките законски и подзаконски акти во Република Северна Македонија,
3. Договорот може да се раскине Доколку некоја од договорните страни не постапува согласно условите дадени во овој ИД и/или не ги исполнува, во целост или делумно, правата и обврските од овој ИД и/или доколку по било кој однос престане важноста на соодветната лиценца на Електродистрибуција или избраниот понудувач издадена од РКЕ
4. Овој договор може да се раскине и спогодбено од двете договорни страни.
5. Известувањето за раскинување на овој договор се доставува во писмена форма од едната до другата договорна страна.
6. **Завршни одредби**
7. Договорните страни можат да ги пренесуваат, отстапуваат, поништуваат или на друг начин да располагаат со сите или дел од правата и обврските од овој Договор само по неговото стапување во сила, и само со претходна писмена согласност на другата договорна страна која треба да биде дадена во рок од 30 дена по приемот на соодветното барање за тоа, а доколку согласноста не е дадена во тој период ќе се смета дека е одбиена. Овој Договор ќе има дејство и на правните следбеници на договорните страни и на дозволените приматели на страните.
8. Овој Договор, вклучувајќи ги и неговите прилози претставува целосен договор помеѓу договорните страни за предметот на истиот и ги заменува сите претходни или истовремени вербални или писмени договори, преговори или дискусии поврзани со предметот на договорот.
9. Доколку било која одредба од овој договор престане да важи поради судска одлука, акти на државни органи, одлука на Владата на Република Северна Македонија или на РКЕ, таа одредба нема повеќе да биде дел од овој договор, а останатите одредби ќе продолжат да важат. Кога и да е возможно секоја одредба, израз или услов од овој Договор ќе биде интерпретиран на начин да биде применлив и валиден според меродавното право, но ако некоја одредба, израз или услов од овој Договор биде неважечки според меродавното право, целосно или делумно, таа одредба, израз или услов или дел од нив нема да претставува дел од овој Договор, но нема да влијае на законитоста и валидноста на остатокот од овој Договор и нема да предизвика неважност на целиот договор. Наместо одредбата, изразот или условот од овој Договор што станал целосно или делумно неважечки, договорните страни ќе настојуваат веднаш да договорат валидна и практична одредба која ќе биде законски дозволена и која е најблиска до таа која ја заменува, обидувајќи се колку што е можно да ја постигнат вистинската волја на договорните страни и економската цел на одредбата, изразот или условот кои се неважечки. Одредбата од оваа Точка ќе се применува и во случај кога овој Договор содржи празнини.
10. Измени и дополнувања на овој договор ќе се вршат со анекс на договорот, во писмена форма, потпишан од двете договорни страни.
11. Овој договор е склучен на македонски јазик.
12. За се она што не е регулирано во овој договор ќе се применува законската и подзаконската регулатива во Република Северна Македонија.
13. Овој договор е направен во 4 оригинални примероци, по 2 копии за секоја договорна страна.

|  |  |
| --- | --- |
|  |  |
| **---------------** | **Електродистрибуција ДООЕЛ Скопје** |
| -----------  Управител | дипл. инж. Јохен Хагеман  Управител |
| -----------  Управител | м-р. Сашо Салтировски, дипл.ел.инж, МБА,  Управител |